The Disappointments Room

The Disappointments Room er en amerikansk skrekkfilm fra 2016. Filmen er regissert av D.J. Caruso, manus skrevet av Wentworth Miller, og har Kate Beckinsale og Lucas Till i hovedrollene. Historien følger en mor og hennes sønn som utløser ufattelige grusomheter fra loftet i deres landlige drømmehus.

Filmen har kino-premiere i USA høsten 2016.

Handling 
En arkitekt ved navn Dana Barrow flytter sammen med ektemannen sin David og deres 5 år gamle sønn Lucas, fra Brooklyn til Blacker-eiendommen på landsbygda i North Carolina. Dette var tidligere et stort drømmehjem, men som har stått forlatt etter at de opprinnelige eierne døde på 19. århundre. Men rett etter ankomst begynner Dana å få urovekkende visjoner og mareritt, om en mystisk schæferhund og Lucas dekket av blod. Hun oppdager også en hjemmelaget gravstein på eiendommen, og et område av huset som ikke står oppført på tegningene: et rom hvis inngang er blokkert av et stort klesskap.

Bak dette skapet oppdager de en låst dør. Dana oppdager en nøkkel på toppen av dørkarmen og går inn i rommet, hvor hun opplever en visjon om en liten jente som blir plaget av faren sin og en hund. Hun opplever deretter et nervøst sammenbrudd. Senere avsløres det at Dana og David ikke bare hadde Lucas, men også en datter; Catherine, som døde ett år før de flyttet til Blacker-eiendommen. Rystet over sin erfaring forsker Dana videre på husets historie: Blacker-eiendommen fikk sitt navn etter dommer Ernest Blacker og datteren hans, Laura Blacker, som døde samme dag som Danas datter ble født - den 5. juli.

Lokal-historiker Judith forteller henne at Blacker-familien også hadde et hemmelig rom på loftet, hvor velstående sosialistiske familier grusomt låste inne deres deformerte eller funksjonshemmede barn. Ettersom hun bruker mer tid på å undersøke husets historie, begynner Danas mentale tilstand å bli bedre - hun slutter også å ta medisinene sine. Hun begynner å ha urovekkende syner av Laura, dommer Blacker og hunden, og hun opptrer uberegnelig ovenfor David og Lucas. Hun oppdager snart et skjult portrett av dommer Blacker og fru Blacker, som hun brenner opp. Samtidig som David underholder venner av familie i anledning det som skulle vært Catherines første bursdag, ansetter Dana den lokale alt-mulig-mannen Ben Philips for å grave opp graven i bakgården deres.

Spøkelset etter dommer Blacker dreper Ben med en spade, og Dana oppdager deretter kroppen hans hengende fra en løkke over den må åpne graven. Inne i graven sitter Lauras deformerte skjelett. På loftet oppdager Dana portrettet etter dommeren som hun hadde ødelagt - som nå er helt intakt igjen. Blackers hund angriper Dana, og hun knekker hundens nakke. Hun forhindrer også Blacker fra å drepe sønnen hennes, ved å slå Blacker med en hammer. I mellomtiden er Lauras spøkelse endelig fri, og hun løper vekk fra huset og forsvinner.

Rolleliste 
 Kate Beckinsale som Dana
 Lucas Till som Ben
 Michaela Conlin som Jules
 Gerald McRaney
 Michael Landes som Teddy
 Mel Raido som David
 Duncan Joiner som Lucas
 Marcia DeRousse som Ms. Judith
 Ella Jones som Laura
 Jennifer Leigh Mann som Mrs. Blacker

Eksterne lenker 
 

Filmer fra 2016
Skrekkfilmer fra USA
Engelskspråklige filmer